Publication: Magyar Közlöny
Issue: MK-2004-14 (Year: 2004, Number: 14)
Era: 2004-2010
Section: egyenlõ védelmérõl szól. Ez a tulajdoni formák egyenjogúságát és egyenlõ védelmét, vagyis azt jelenti, hogy a magánszemély magántulajdona vagy a magánvállalkozó magántulajdona a köztulajdonnal egyenrangú és egyenlõ védelemben részesül.” [73/1992. (XII. 28.) AB határozat, ABH
Paragraph Index: 1074

4. A bányászati tevékenység azonban többfajta tûrési kötelezettséget is elõír a bányatelek területén fekvõ ingatlanok tulajdonosai számára. A) A „Felszíni ingatlantulajdon korlátozása” cím alatt a 38. § a megfigyeléseket, méréseket, jelek elhelyezését és kutatásokat, valamint az ingatlan felszíne alatt vagy felett vezetékek elhelyezését szabályozza. A Bt. — a Ptk. 108. §-a és 171. §-a alapján — azonban ellentételezi is az ilyen jellegû közérdekû korlátozásokat, hiszen minden esetben, amikor az ingatlan rendeltetésszerû használata valamilyen mértékben akadályozott, vagy a bányászati tevékenység károkat okoz, kártalanítási kötelezettség terheli a bányatelek jogosultját. Ilyen kötelezettséget ír elõ a 38. § (1) bekezdés utolsó mondata, amely szerint a rendeltetésszerû 2004/14. szám használatot nem akadályozó módon végzett megfigyelések, mérések, illetve jelek elhelyezése és vezetékek létesítése során okozott károkat a bányakárokra vonatkozó szabályok szerint kell megtéríteni. Továbbá védi a tulajdonos érdekeit a 38. § (3) bekezdése is, amelynél fogva az ingatlan rendeltetésszerû használatát akadályozó korlátozások (bányászati létesítmények, szállítóvezetékek, kutatási mûveletekhez szükséges berendezések elhelyezése) esetén — megállapodás hiányában — a bányavállalkozó kártalanítás ellenében szolgalom alapítását igényelheti. Az ingatlan igénybevétele során esetenként okozott kárt a bányakárokra vonatkozó szabályok szerint kell megtéríteni. A szolgalom szerinti korlátozással megegyezõen kell az ingatlanban keletkezett hátrányt kiegyenlíteni. A szolgalom alapításáról, továbbá a kártalanítás módjáról és mértékérõl a bányavállalkozónak az ingatlan tulajdonosával (kezelõjével, használójával) ajánlat megküldésével kell az egyezség létrehozását megkísérelnie. Megegyezés hiányában a szolgalom alapítását és az annak fejében járó kártalanítást a megyei, fõvárosi közigazgatási hivatal vezetõje állapítja meg. A megyei, fõvárosi közigazgatási hivatal vezetõjének határozata ellen államigazgatási úton fellebbezésnek helye nincs. A szolgalom alapítását, annak jogalapját és mértékét elrendelõ határozat kézhezvételét követõ 30 napon belül a kártalanítást sérelmezõ fél annak megváltoztatását kérheti a bíróságtól. Még nagyobb korlátozások esetében, tehát ha az elhelyezni tervezett bányászati létesítmények az ingatlan rendeltetésszerû használatát megszüntetik vagy jelentõs mértékben akadályozzák, továbbá, ha a bányavállalkozónak a bányászati tevékenységhez az ingatlanra tartósan szüksége van, az ingatlan megvásárlását, illetve a kezelõ jog megszerzését kezdeményezheti. Ennek eredménytelensége esetén a kisajátítását kérheti nemcsak a bányavállalkozó, hanem az ingatlan tulajdonosa is, ha megítélése szerint az elhelyezett bányászati létesítmény az ingatlan rendeltetésszerû használatát megszüntette, vagy súlyosan akadályozza. A tulajdonos a létesítmény elhelyezésétõl számított egy éven belül kérheti az ingatlan megvásárlását vagy kisajátítását, ez kellõ idõ arra, hogy megalapozottan tudjon efelõl dönteni. Az értékgarancia tehát ezekben az esetekben is megvan. A Bt.

Source: https://magyarkozlony.hu/hivatalos-lapok/36e03abe4d7d4734e79e49fa71f9a3f9725c0735/dokumentumok/6b57de4f86167a36195933cc1ce8677f1994b486/letoltes